Ο **Τζεφ Σέσιονς** (αγγλικά: *Jeff Sessions*) είναι Γερουσιαστής των ΗΠΑ, που εκπροσωπεί την Πολιτεία Αλαμπάμα. Διατέλεσε Γερουσιαστής των Η.Π.Α. για την πολιτεία Αλαμπάμα από το 1997 έως το 2017, ενώ είναι ενταγμένος στο Ρεπουμπλικανικό Κόμμα.

Από το 1981 ως το 1993 υπηρετούσε ως Εισαγγελέας για τη Νότια Περιφέρεια της Αλαμπάμα. Ο Πρόεδρος Ρόναλντ Ρήγκαν τον πρότεινε το 1986 για τη θέση του Δικαστή του Περιφερειακού Δικαστηρίου για τη Νότια Περιφέρεια της Αλαμπάμα, κάτι που δεν επετεύχθη. Ο Σέσιονς εξελέγη το 1994 στη θέση του Γενικού Εισαγγελέα της Αλαμπάμα, θέση την οποία διατήρησε ως τον Ιανουάριο του 1997. Το 1996, ενταγμένος στο Ρεπουμπλικανικό Κόμμα, εξελέγη στο αξίωμα του Γερουσιαστή, ενώ επανεκλέχτηκε το 2002, το 2008 και το 2014.

Ο Τζεφ Σέσιονς, το 2007, σύμφωνα με το περιοδικό *National Journal*, ήταν ο πέμπτος πιο συντηρητικός Γερουσιαστής, ο οποίος συχνά συντάχθηκε με το Ρεπουμπλικανικό Κόμμα. Υποστήριξε σημαντικές νομοθετικές προσπάθειες της κυβέρνησης του Τζορτζ Μπους, όπως το νόμο οικονομικής ανάπτυξης και φορολογικής ελάφρυνσης του 2001, του νόμου φορολογικής ελάφρυνσης του 2003, του Πολέμου στο Ιράκ και της πρότασης απαγόρευσης του γάμου ομοφυλοφίλων. Εντούτοις, ήταν ένας από 25 γερουσιαστές που αντιτάχθηκαν στην πράξη έκτακτης οικονομικής σταθεροποίησης του 2008. Αντιτάχθηκε, επίσης, σε σημαντικές νομοθετικές πρωτοβουλίες του Δημοκρατικού Κόμματος, όπως του νόμου αποκατάστασης και επανεπένδυσης του 2009, του νόμου προστασίας των ασθενών και προσιτής περίθαλψης και του νόμου περί υπηρεσίας των ομοφυλοφίλων στις Αμερικανικές Ένοπλες Δυνάμεις. Ως μέλος της Επιτροπής της Γερουσίας για τη Δικαστική Εξουσία, αντιτάχθηκε και στις δύο υποψηφιότητες του Μπαράκ Ομπάμα για την ηγεσία του Ανωτάτου Δικαστηρίου των Ηνωμένων Πολιτειών.

Στις 9 Φεβρουαρίου 2017 διορίστηκε Υπουργός Δικαιοσύνης των Η.Π.Α. από τον ρεπουμπλικανό Ντόναλντ Τραμπ αλλά αναγκάστηκε να παραιτηθεί από το αξίωμά του ενάμισι χρόνο αργότερα, στις 7 Νοεμβρίου 2018, λόγω διαφωνιών με τον Τραμπ.

Παραπομπές
----------

1. ↑  «Jeff Sessions Wins Alabama Senate Race 2014: Republican Re-Elected In Uncontested Race». *International Business Times*. 2014-11-04.. Ανακτήθηκε στις 2018-01-24.
2. ↑  «Jeff Sessions | Biography & Facts» (στα αγγλικά). *Encyclopedia Britannica*.. Ανακτήθηκε στις 2018-01-24.
3. ↑  «Two Decades After His Rejection from Federal Bench for Racial Bias, Sen. Jeff Sessions Leads GOP Opposition to Sotomayor». *Democracy Now!*.. Ανακτήθηκε στις 2018-01-24.
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 22 Απριλίου 2016. Ανακτήθηκε στις 5 Δεκεμβρίου 2015.
6. ↑  «The 15 Most Conservative Senators». *National Journal*.. Ανακτήθηκε στις 2018-01-24.
7. ↑  «Jeff Sessions' Fiscal Fight | Tea Party Express». *www.teapartyexpress.org* (στα Αγγλικά). Ανακτήθηκε στις 24 Ιανουαρίου 2018.
8. ↑  «Jeff Sessions on Tax Reform». *www.ontheissues.org*. Ανακτήθηκε στις 24 Ιανουαρίου 2018.
9. ↑  Swanson, Ian (2014-06-12). «Sessions's TARP vote could haunt him». *TheHill*.. Ανακτήθηκε στις 2018-01-24.
10. ↑  «Unopposed Alabama Senator Jeff Sessions Still Spends Nearly $1 Million on Campaign» (στα αγγλικά). *Global Watchdog*. 2014-10-27. Αρχειοθετήθηκε από το πρωτότυπο στις 2016-08-10.. Ανακτήθηκε στις 2018-01-24.
11. ↑  News, A. B. C. (28 Απριλίου 2010). «Sessions: Obama Wants Judges to 'Promote Agenda'». *ABC News* (στα Αγγλικά). Ανακτήθηκε στις 24 Ιανουαρίου 2018.

Εξωτερικοί σύνδεσμοι
--------------------

* Πολυμέσα σχετικά με το θέμα  Jeff Sessions στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 58064688
* LCCN: n85246526
* GND: 1121632874
* US Congress: S001141

 |

 |